পঞ্জাব ও গোয়ায় বিধানসভা নির্বাচনের ভোটগ্রহণ শুরু হয়েছে শনিবার। পঞ্জাবের ১১৭টি ও গোয়ার ৪০টি কেন্দ্রে ভোটগ্রহণ চলছে। 
এই মুহূর্তে পঞ্জাবে শিরোমণি অকালি দল-বিজেপি নেতৃত্বাধীন এনডিএ সরকার ক্ষমতায় রয়েছে। তবে এই বিধানসভা নির্বাচনে ত্রিমুখী লড়াই হচ্ছে বিজেপি-অকালি জোট, কংগ্রেস ও আম আদমি পার্টির মধ্যে। 
বিজেপি গোয়ায় সরকার চালাচ্ছে। তবে সেখানেও আপ ও কংগ্রেসের সঙ্গে জোরদার লড়াই ক্ষমতাসীন দলের। 
ফেব্রুয়ারিতে উত্তরপ্রদেশ, উত্তরাখণ্ড ও মণিপুরেও ভোটগ্রহণ শুরু হবে এবং চলবে মার্চের প্রথম সপ্তাহ পর্যন্ত। ফলাফল প্রকাশিত হবে ১১ মার্চ।
এই পাঁচ রাজ্যের নির্বাচনের ফলাফলের উপরে অনেকটাই নির্ভর করছে প্রধানমন্ত্রী নরেন্দ্র মোদীর কর্তৃত্ব ও বিজেপি সভাপতি অমিত শাহের দলের উপরে আধিপত্য বাড়া-কমা। নোটবাতিলের সিদ্ধান্তের পরীক্ষাও হয়ে যাবে এই নির্বাচনে।